Γαρίδες με σκόρδο στιρ φράι
Γαρίδες stir fry με έντονα αρώματα, συνοδεύστε τις με ρύζι ή νούντλς για ένα ολοκληρωμένο γεύμα.
500 γρ. µεγάλες γαρίδες, φρέσκες ή κτψ, καθαρισµένες από κελύφη, κεφάλια και εντεράκια (κρατάµε τις ουρές), 2 φλιτζάνια κοτσάνι κόλιανδρου, χοντροκοµµένο (οι Ταϊλανδοί χρησιµοποιούν ρίζα, που όµως δεν υπάρχει στην Ελλάδα – αν θέλουµε, αντικαθιστούµε µε µαϊντανό, µε άλλο αποτέλεσµα), 4-5 σκελίδες σκόρδου, χοντροκοµµένες, 10 κόκκοι µαύρου πιπεριού, 1 κουτ. σούπας σάλτσα σόγιας, 1½ κουτ. σούπας oyster sauce* (σάλτσα στρειδιού), 1/2 κουτ. γλυκού ζάχαρη, 3 κουτ. σούπας ελαιόλαδο, φύλλα κόλιανδρου ή µαϊντανού, για το γαρνίρισµα, 1 κόκκινη πιπεριά τσίλι, ξεσποριασµένη και κοµµένη σε λεπτές φέτες, για το γαρνίρισµα, αλάτι, πιπέρι φρεσκοτριµµένο
Χρησιµοποιώντας γουδί και γουδοχέρι ή έναν µικρό πολυκόφτη, κοπανίζουµε ή χτυπάµε τα κοτσάνια κόλιανδρου και το σκόρδο µέχρι να οµογενοποιηθούν τα υλικά, αλλά να µη λιώσουν. Προσθέτουµε τους κόκκους πιπεριού και κοπανίζουµε ξανά.Σε ένα άλλο µικρό µπολ ανακατεύουµε τη σάλτσα σόγιας, τη σάλτσα στρειδιού και τη ζάχαρη.Ζεσταίνουµε το λάδι σε ένα γουόκ ή σε ένα τηγάνι και σοτάρουµε τον πολτό µε τον κόλιανδρο για 1-2 λεπτά ή µέχρι το σκόρδο να αρχίσει να ροδίζει ελαφρά και να βγάλει τα αρώµατά του.Προσθέτουµε τις γαρίδες και το µείγµα µε τη σάλτσα σόγιας και σοτάρουµε για 2-3 λεπτά ακόµα ή µέχρι οι γαρίδες να αλλάξουν χρώµα.  ∆οκιµάζουµε και αλατοπιπερώνουµε, αν χρειάζεται. Πασπαλίζουµε µε φύλλα κόλιανδρου ή µαϊντανού και φέτες τσίλι. Συνοδεύουµε µε noodles ή ρύζι απλό.
Γαρίδες